Document ID: 32014D0105

РЕШЕНИЕ ЗА ИЗПЪЛНЕНИЕ НА КОМИСИЯТА
от 24 февруари 2014 година
за изменение на Решение 2004/3/ЕО по отношение на приложимите класове на Съюза
(нотифицирано под номер C(2014) 1081)
(текст от значение за ЕИП)
(2014/105/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (1), и по-специално член 17, параграф 2 от нея,
като има предвид, че:
(1)
Решение 2004/3/ЕО на Комисията (2) се отнася за класовете базов посадъчен материал от картофи, определени в Директива 93/17/ЕИО на Комисията (3). Директива 93/17/ЕИО беше заменена с Директива за изпълнение 2014/20/ЕС на Комисията (4). В нея се определят изискванията по отношение на вредителите, както и други изисквания.
(2)
С оглед на тази замяна е необходимо позоваванията на класовете в Решение 2004/3/ЕО да бъдат съответно заменени. В новите позовавания следва да бъдат обхванати единствено изискванията по отношение на вредителите.
(3)
Поради това Решение 2004/3/ЕО следва да бъде съответно изменено.
(4)
Целесъобразно е настоящото решение да се прилага от същата дата, от която ще се прилага Директива за изпълнение 2014/20/ЕС.
(5)
Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Член 1 от Решение 2004/3/ЕО се заменя със следното:
„Член 1
На държавите членки, посочени в графа 1 от приложение I, се разрешава да ограничат търговията с посадъчен материал от картофи в регионите, изброени срещу имената им в графа 2 от приложение I, до следния базов посадъчен материал:
а)
за производство на посадъчен материал от картофи - всеки от следните класове:
i)
базов посадъчен материал от картофи, който отговаря на условията за „клас S на Съюза“, посочени в точка 1, буква а), подточки ii) - v) и буква б), подточки i) - iv) от приложение I към Директива за изпълнение 2014/20/ЕС на Комисията (5); или
ii)
базов посадъчен материал от картофи, който отговаря на условията за „клас SE на Съюза“, посочени в точка 2, буква а), подточки ii) - v) и буква б), подточки i) - iv) от приложение I към Директива за изпълнение 2014/20/ЕС;
б)
за производство на картофи - всеки от следните класове:
i)
базов посадъчен материал от картофи, който отговаря на условията за „клас S на Съюза“, посочени в точка 1, буква а), подточки ii) - v) и буква б), подточки i) - iv) от приложение I към Директива за изпълнение 2014/20/ЕС;
ii)
базов посадъчен материал от картофи, който отговаря на условията за „клас SE на Съюза“, посочени в точка 2, буква а), подточки ii) - v) и буква б), подточки i) - iv) от приложение I към Директива за изпълнение 2014/20/ЕС; или
iii)
базов посадъчен материал от картофи, който отговаря на условията за „клас E на Съюза“, посочени в точка 3, буква а), подточки ii) - v) и буква б), подточки i) - iv) от приложение I към Директива за изпълнение 2014/20/ЕС.
Член 2
Настоящото решение се прилага от 1 януари 2016 г.
Член 3
Адресати на настоящото решение са държавите членки.
Съставено в Брюксел на 24 февруари 2014 година.

Labels: 3
17
6